Jauname amžiuje atrodo, kad visi dantys tarnaus iki senatvės, tačiau tai – išimtis iš taisyklės. Daug dažniau pasitaiko scenarijus, kai nuosavų dantų vyresniame amžiuje lieka vis mažiau. Todėl labai svarbu išsaugoti kuo daugiau nuosavų dantų, jei jie nesukelia medicininių kontraindikacijų.
Protinių dantų teikiami privalumai:
Taisyklingai sudygę protiniai dantys perima šiek tiek kramtymo krūvio ir taip tausoja aplinkinius krūminius dantis;
Protiniai dantys gali atstoti kitus krūminius dantis, kurie pirmieji pradeda gesti ir kelia didžiausią riziką jų netekti;
Vėlesniame amžiuje nelikus kitų dantų, jie gali virsti atrama protezui.
Tad sprendimas šalinti protinį dantį turi būti pagrįstas, o jį lemia daugybė bendros burnos būklės veiksnių.